Green Light

"Green Light" (Ногоон гэрэл) нь Шинэ Зеланд улсаас гаралтай дуучин, дуу зохиогч Лорд (Lorde)-ийн хоёр дахь студи цомог Melodrama (2017)-ийн тэргүүн сингл болон 2017 оны 3-р сарын 2-нд цацагдсан дуу юм. Лорд энэ дуугаа Jack Antonoff, Joel Little нартай хамт зохиосон ба Frank Dukes, Kuk Harrell нар мөн энэ дууны продюсерлэлтэд оролцжээ. "Green Light" нь аялгууны хувьд эерэг темптэй төгөлдөр хуур дээр суурилсан электропоп, пост-диско жанрын дуу юм. Лорд "ногоон гэрэл" гэх үгийг өнгөрснөөсөө урагшлах зөвшөөрлийг өөртөө өгч байгаагаар зүйрлэн дуулдаг байна.

Энэ дуу, хөгжмийн шүүмжлэгчдээс дууны өнгө аяс, Лордын дуулалтын хэв маяг болон дууны үгээрээ нэлээд өндөр үнэлгээг авч чадсан юм. Ихэнх сэтгүүлүүд "Green Light"-г тухайн жилийн шилдэг дуунуудын нэгээр нэрлэж байсан ба NME болон The Guardian сэтгүүлүүд энэ дууг 2017 оны шилдэг дуу хэмээн өргөмжилсөн юм. '"Green Light" дуу нь дэлхийн хөгжмийн зах зээлд чамгүй амжилт үзүүлж, худалдаанд гарсан эхний долоо хоногтоо АНУ-ын Billboard Hot 100 чартын 19-р байранд, Канад улсын Hot 100 чартын 9-р байранд бичигдсэнээс гадна Шинэ Зеланд улсын чартыг тэргүүлж, Австрали улсын чартын 4-р байранд бичигдэж чадсан билээ. Энэ дуу нь АНУ-д нэг сая хувь борлуулагдаж Платинум гэрчилгээг хүртсэн ба Их Британид 600,000 борлуулалт давж мөн Платинум гэрчилгээг хүртсэн юм.

3-р сарын 2-нд Лордын Vevo хуудсаар дамжуулагдан цацагдсан "Green Light" дууны бичлэгийг найруулагч Grant Singer найруулсан бөгөөд дүрс бичлэгт Лорд шөнийн клубээс гарч, Лос Анжелес хотын гудамжаар дуулж, бүжиглэж, салалтаа мартахыг хичээж байгаа тухай гардаг. Энэ бичлэг мөн цөөнгүй хөгжмийн шүүмжлэгчдийн хараанд өртөж, өндөр үнэлгээг авч чадсан юм. "Green Light"-г АНУ-ын телевизийн New Girl (2011-2018), Quantico (2015-2018), Siesta Key (2017-2020) зэрэг цувралууд саундтрекээ болгон ашигласан байна.

Үүсэл болон цацалт

Энэхүү дуу дэлхий даяар цацагдахаас өмнө Лорд өөрийн Twitter хаягтаа "Green Light" дууг "Миний дуунуудаас өөр, төсөөлшгүй. Хөгжилтэй, гунигтай, баяр баясгалантайгийн нийлбэр ба чамайг суудлаас чинь хөндийрүүлэх болно" хэмээн тодорхойлсон байдаг. Дээр үеийн радиогийн дуунуудын удаан, тухтай мэдрэмжүүд нь Лордын өөрийнх нь дуунуудаас тэс ондоо, өндөр темптэй, электропоп дуу хийх болсон шалтгаан юм.

Хөгжмийн продюсер Макс Мартинд Лорд энэ дуугаа сонсуулсан ба харамсалтай нь Макс "Green Light" дууг хит болно гэж бодоогүй байна. Тэрбээр дууны үгийг "зохицолдоогүй" хэмээн тодорхойлсныг Лорд The Spinoff сэтгүүлтэй ярилцаж байхдаа хэрвээ Максын зөвлөгөөг дагасан бол түүний 2013 оны сингл "Royals"-тай адилхан болно хэмээж байжээ. Лорд өөрөө "Green Light" дуугаа "хөгжмийн ертөнцийн нэгэн ер бусын хэсэг" гэж тодорхойлж байв. Лорд өөрийн Twitter хуудсандаа "Green Light" дуу, дууны бичлэгийг цацагдах өдрийг хуваалцжээ.  "Green Light" дууны төгөлдөр хуурын санааг Жек Антоноффтой хамт Florence and the Machine хамтлагийн тоглолтыг үзээд олсон гэдгээ Лорд сэтгүүлч Теви Гевинсонтой түүний Rookie подкастад ярилцаж байхдаа хэлсэн байна. Florence and the Machine хамтлагийн төгөлдөр хуур тоглож буй "хурц, хөдөлгөөнтэй" байдал нь хожмоо Жекийн төгөлдөр хуур тоглох хэв маяг болжээ.

Дуу бүтээгдэх үйл явц
link=https://en.wikipedia.org/wiki/File:Antonoff_in_Tucson.jpg|alt=A young Caucasian man holding a red electric guitar stands against a dark background lit with a blue spotlight.|right|thumb|"Green Light" дууг бүтээлцсэн Жек Антонофф.
Энэхүү дууг Лорд, Антонофф, Жоел Литтл нар бүтээсэн ба продюсерийн үүргийг Лорд, Антонофф, Френк Дюкес нар гүйцэтгэжээ. Энэ дуу нь Лордын Melodrama цомогт зориулж бичигдсэн хамгийн анхны дуу юм. "Green Light" дууны зохиолт 18 сарын турш үргэлжилсэн аж. Үгийн тухайд, энэхүү дуу нь Лордын анхны салалтын түүхээс санаа аван зохиогдсон байдаг. The Atlantic сэтгүүлийн шүүмжлэгч Спенсэр Корньабер Лорд салалтын дараах шилжилтийн үе болон эксийнхээ хайхрамжгүй байдлыг "She thinks you love the beach, you're such a damn liar / Тэр чамайг далайн эрэгт дуртай гэж боддог / Чи ч сайн худалч юм аа" гэж илэрхийлсэн хэмээн үзсэн байна. 

Харин хөгжмийн тухайд, "Green Light" нь электропоп болон пост диско төрлийн дуу юм. Sony/ATV Music Publishing-ийн Musicnotes.com сайтад байршуулсан мэдээллийн дагуу "Green Light" дуу нь минутад 129 цохилттой "хүчирхэг" поп дуу юм. Энэхүү дуу нь А мажор түлхүүр дээр зохиогдсон ба Лордын хоолойн хүрээ D3 болон A4 нотуудын хооронд дуулагдсан. Дууны эхлэл хэсэгт Лорд төгөлдөр хуурын удаан аян дээр ширүүн өнгө төрхтэй дуулах бөгөөд, дахилтын өмнөх хэсэгт хэлэхэд хэцүү хурдан үгс, өндөр давтамжтай цохилтын хамтаар дахилт руу хүргэнэ. Хоёр дахь яг энэ хэсэгт, бөмбөр болон хэмнэлийн төгс зохицолыг мэдрэх боломжтой. Харин дууны дахилтыг BBC "euphoric" хэмээн тодорхойлсон бол Форбс сэтгүүл алга ташилт, басс, хийл хөгжмүүдийг төгс зохицуулсан "хүчирхэг поп" гэж тодотгожээ. Дахилт хэсгийн "I'm waiting for it, that green light, I want it / Би ногоон гэрэлийг хүлээж байна, хүсч байна" гэх мөрийн "ногоон гэрэл" хэмээх үг нь "ирээдүйгээ өөрчлөх зөвшөөрөл" гэсэн утгатай.

Мэргэжлийн шүүмж
"Green Light" нь цацагдсан даруйдаа маш олон хөгжмийн шүүмжлэгчдээс тун сайн үнэлгээг авч, жилийн сүүлээр ихэнх хөгжмийн сэтгүүлийн 2017 оны жилийн эцсийн тайлангуудад багтсан байна. Billboard сэтгүүлийн Жесон Липшүц дууг үнэлэхдээ "Эхлээд сонсоход л зүрхэнд тань хүчтэй мэдрэмж төрүүлэм, Лорд өөрийн дуундаа бүх зүйлийг шигтгэсэн байсан, энэ бол түүний хүчтэй эргэн ирэлт байлаа" гэсэн бол Форбс сэтгүүлийн шүүмжлэгч Хью МкИнтьер хэлэхдээ, "Дуу эхлэхэд л гайхалтай мэдрэмж төрсөн, түүний өмнөх хитүүдээс илүү хүчтэй байж чадсан. Бөмбөр/алга ташилтууд нь энэхүү дууг илүү электро болгож өгч байгаа нь таалагдсан" хэмээжээ.

NME сэтгүүлийн Риан Дели "Green Light" дууны тухай "[...] Melodrama цомгийн эхний дуу. Төсөөлснөөс өөр мөн өвөрмөц, Лордоос шал өөр хүн энэ дуун дээр оршиж байгаа мэт. Ширүүн боловч өмнөхүүдээсээ илүү өвөрмөц. Түүний хоолой гүнзгий, онцгойгоор бидэнд хүрч байна." гэж уншигчиддаа бодлоо хуваалцсан бол, Pitchfork сайтын Лора Снепс дууг "Шилдэг шинэ дуу" хэмээн өргөмжлөөд, "дууны гол сүнс нь Лорд өөрөө" гэж хэлсэн байна. Stereogum-ийн Жеймс Реттиг дууг "Pure Heroine цомгоос тэс өөр поп" гэж үзжээ. USA Today сэтгүүлээс дууг "Гайхалтай үгтэй, дууны хурц өнцөг таныг хаана чинь ч зүсч болохоор. Энэ дуу бол чихнээс салдаггүй өттэй адил" хэмээн илэрхийлсэн байна.

 Жилийн эцсийн тайлангуудад 
+ХэвлэлүүдБайрХол. The A.V. Club   Billboard   Consequence of Sound   Cosmopolitan   Esquire   Fact   The Fader   The Guardian   The Line of Best Fit   NME   Paste   The Philadelphia Inquirer   Pitchfork   Popjustice   PopMatters   Pretty Much Amazing   Slant   Spectrum Culture   Stereogum   Variety   The Village Voice   The Washington Post   Triple J, Hottest 100  

 Дэлхийн хөгжмийн зах зээлд 
"Green Light" олон улс даяар чамлахааргүй амжилт үзүүлсэн. Их Британид энэ дуу эхний 7 хоногтоо 28-р байранд бичигдсэн бол, сар орчмын дараа 20-р байр луу ахисан нь Лордийн Их Британи улсын чартын 2 дахь шилдэг 20-т багтсан сингл болсон байна. Мөн оны 8-р сард "Green Light" Их Британид 400,000 борлуулалт хийснээрээ Алтан гэрчилгээ хүртсэн билээ. Харин Испани улсад эхний 7 хоногийн борлуулалтаараа 13-р байранд бичигдсэн нь мөн л түүний 2 дахь шилдэг 20-т багтсан хит болж чаджээ. "Green Light" нь Канад, Исланд, Израиль улсуудын чартын топ 10-т багтаж чадсан байна.

Харин АНУ-д "Green Light" хагас өдрийн борлуулалт, стриминг болон 3 өдрийн радиогийн тусламжтай 100-р байранд бичигдсэн юм. Харин 2 дахь долоо хоног буюу бүтэн 7 хоногийн борлуулалтаараа 19-р байранд бичигдсэн нь энэхүү дууны хувьд оргил амжилт нь байв. Мөн "Green Light" 100-с 19-р байр луу 81 байраар дэвшсэн нь Billboard Hot 100 чартын түүхэн дэх хамгийн огцом дэвшилтүүдийн нэг болсон юм. Мөн бусад Billboard-ийн зах зээлд ч амжилттай өрсөлдөж байв. Тухайлбал, эхний долоо хоногтоо 13,6 сая удаа тоглуулагдсанаараа Streaming Songs жагсаалтад 20-р байр, 52,000 удаа борлуулагдсанаараа Digital Songs чартад 6-р байр, мөн Альтернатив болон Рок жанрын ихэнх чартуудын эхний 10-т бичигдэж чаджээ. Энэхүү амжилтуудаараа энэ дуу нь Лордын 3 дахь хамгийн амжилттай дуу болсон байна. ("Royals" болон "Team"-ийн дараа).

Харин Австрали тивд тун өндөр амжилт үзүүлсэн ба эхний 7 хоногтоо л Австрали улсын чартад 4-р байр, Шинэ Зеланд улсын чартын тэргүүн байранд бичигдсэн юм. Одоогоор энэ дуу нь Австрали улсад 280,000 ширхэг борлуулагдсанаараа 4× Платинум гэрчилгээг хүртсэн байгаа билээ.

Дүрс бичлэг

 Үүсэл 
"Green Light" дууны дүрс бичлэгийн найруулагчаар Грент Сингер ажилласан бөгөөд Грент Лордын дараагийн сингл "Perfect Places"-ийн бичлэгийг мөн найруулсан билээ. Лорд Гренттэй дүрс бичлэг хийгдэхээс хэдэн сарын өмнө холбоо барьсан ба тэд дараа нь Нью-Йорк хотод оройн хоол идэнгээ дүрс бичлэгийнхээ тухай ярилцжээ. Лорд 3 жилийн дараах анхны дүрс бичлэгээ цацах гэж байгаа болохоор Лорд, Грент хоёул өмнөх дүрс бичлэгүүдээсээ тэс өөр төрлийн бичлэг хийхийг зорьсон. Энэ санаа нь тэд дүрс бичлэгээ ердийн 35 мм-ийн бус орчин үед бараг хэрэглэгдэхээ больсон 16 мм-ийн хальсаар хийхээр шийдэлд хүргэсэн юм. Лорд дараа нь 16 мм-ийн хальс сонгосон талаар тайлбарлахдаа "2017 онд хийгээгүй юм шиг, илүү дээр үед хийгдсэн мэдрэмж төрүүлэхийн тулд" хэмээсэн байна. Лорд дүрс бичлэгийн хөшигний ард болсон зүйлүүдийн бичлэгт хэлэхдээ:

“Хүмүүс 3 жилийн дараа анх удаа миний хөгжмийг сонсох гэж байгаа болохоор би маш хариуцлагатай хандсан. Би өмнө нь ихэвчлэн бараан өнгийн уруулын будагтай, нэг ёсны "хачин" хувцаслалттай байсан. Харин энэ цагт, би хүмүүст манай найзууд намайг хардаг шиг өөрийгөө харуулахыг хүссэн. Би яг л миний хөгжмийг сонсдог ямар ч хүн шиг байж чадна.”

Бичлэгийн нэгэн сонирхолтой хэсэг нь, Лорд "гудамжны утасны утсыг ямар ч шалтгаангүйгээр доошоо буулгасан" нь зураг авалтын үед огт анзаарагдаагүй бөгөөд Грент энэ хэсгийг "ер бусын" гэж үнэлээд хэрвээ хасвал, гэмт хэрэг хийсэнтэй ялгаагүй хэмээж байв. Грент мөн энэ хэсэг нь дууны цохилттой зохицож байгааг онцолсон байдаг. Лорд NME сэтгүүлд өгсөн ярилцлагадаа дүрс бичлэгт өөрийнхөө амьдралыг харуулахыг хүссэн болохоор дүрс бичлэгийг шөнө авахаар болсон тухай дурджээ. Дүрс бичлэгийн зураг авалт Лос Анжелес хотын МкАртур цэцэрлэгт хүрээлэнд хийгдсэн байна. Бичлэгт Лорд богинохон ягаан даашинз, Adidas-ийн цагаан кет өмссөн байх бөгөөд өөрөө "яг л миний партидахдаа өмсдөг хувцас" хэмээн тодорхойлсон юм.

 Үйл явдал 
Дүрс бичлэг Лордын нийтийн ариун цэврийн өрөөнд өөрийгөө толинд харж байгаагаар эхэлдэг ба дараагийн хэсэгт шөнийн клубт зөөлнөөр бүжиглэж байх бөгөөд клубын гэрэл, бусад "партичид" түүний ард харагддаг. Үүний дараа тэрээр клубээс гарч таксинд суудаг бөгөөд таксины арын цонхыг онгойлгон, нуруугаа цонхон дээр байрлуулан толгойгоо гарган, салхийг мэдрэн дуулдаг. Дараагийн нэгэн хэсэгт Лорд дээр улаан гэрэл туссан байх ба тэрээр таксиныхаа дээр гаран бүжиглэж байдаг.

Лорд гудамжаар ганцаараа алхаж байхдаа чихэвчээ зүүн, хүссэнээрээ бүжиглэдэг. Энэ үедээ тэрээр гудамжны утасны утсыг доош нь буулгасан билээ. Дахилтын өмнөх хэсэгт Лорд эхний хэсэгт байсан ариун цэврийн өрөөнд байх бөгөөд ард нь Жек Антонофф төгөлдөр хуур тоглож байдаг. Үүний дараа эхний болон сүүлийн хэсгүүд холилдож гардаг ба Лордын үсээ сэгсэрч байгаа хэд хэдэн хэсэг байдаг билээ. Хамгийн сүүлийн хэсэгт Лорд төмөр хашааны урд зогсоход түүний царайн дээр ногоон гэрэл аажмаар тусч байдаг.

 Шүүмж 
Pitchfork сэтгүүл 2017 оны хамгийн шилдэг дүрс бичлэгийн жагсаалтад "Green Light"-ыг 11-р байранд жагсаасан. Дүрс бичлэгийн эвлүүлэгч Нет Гросс 2017 оны MTV Video Music Awards-д "Шилдэг Эвлүүлэг" төрөлд нэр дэвшсэн билээ. Одоогоор энэхүү бичлэг 140+ сая хандалттай байна.

Амьд тоглолтууд
Лорд хамгийн анх өөрийн эргэн ирэлтээ imwaitingforit.com нэртэй вебсайтыг Twitter хуудсандаа тавьснаар зарласан. Энэ сайт нь Лордын савтай ундаа ууж, шарсан төмс идэж байгаа бичлэгийг агуулсан байсан бөгөөд ард нь төгөлдөр хуурын ая явж байв.  Тэгээд бичлэг дууссаны дараа дэлгэц дээр "3.2.17 NYC" болон "3.3.17 NZ" хэмээх бичиг гарч ирж байв. Fact сэтгүүлийн мэдээлснээр энэхүү бичлэг нь Шинэ Зеландын томоохон телевизүүдээр цацагдсан билээ.

Лорд энэхүү дууг хамгийн анх амьдаар  2017 оны 3-р сарын 11-нд Saturday Night Live нэтрүүлэгт уригдахдаа дуулжээ. Энэхүү үзүүлбэр нь шүүмжлэгчдээс мөн л "төгс" үнэлгээг авсан бол үзэгчид түүний бүжиглэх хэв маягийг олон янзаар илэрхийлж байв. Дуучин бүсгүй дараа нь "Би хэзээ нэгэн өдөр алдартай бүжиг дэглээчээр бүжгээ дэглүүлээд яг л та нарын дуртай үзүүлбэрийг үзүүлдэг болох болно. Гэхдээ би хараахан тэр өдөрт хүрээгүй байна." гэж хэлж байжээ. The Fader сэтгүүл Лордын бүжиглэх хэв маягийг "Одооны ихэнх дуучдын бүжиг дэглэлтэд захирагдсан байдаг бол түүний [Лордын] бүжиг илүү чөлөөтэй бас өвөрмөц, яг л шал өөр хэлээр ярьж байгаа мэт" хэмээн хүлээн зөвшөөрчээ. Мөн тэрбээр Coachella Valley хөгжмийн фестивальд 2017 оны 4-р сарын 16-нд, 2017 оны Billboard Music Awards-д 2017 оны 5-р сарын 21-нд энэхүү дуугаа амьдаар дуулсан байна.

 Дууны жагсаалт 

 Дууг бүтээлцсэн 

 Дуу бичилт болон эвлүүлэг 

 Нью-Йорк хотын Electric Lady Studio, Rough Customer Studio, Westlake Recording Studios-д бичүүлсэн
 Виржиниа дахь MixStar Studios-д эвлүүлсэн
 Эхний бадаг Suga Wuga Music-д продюслэгдэж, Sony Music Publishing, Sony/ATV Songs LLC, BMI, EMI Blackwood Music-р дамжуулагдан нийтлэгдсэн

 Дууг бүтээлцсэн 

Лорд – гоцлол дуучин, дуу зохиогч, продюсер
 Жоел Литтл – дуу зохиогч
 Жек Антонофф – дуу зохиогч, продюсер
 Кюк Харрелл – хоолойн продюсер
 Лора Сиск – инженер
 Жон Хенс – эвлүүлгийн инженер
 Грег Элиасон – туслах инженер

 Чартад үзүүлсэн амжилт 

 Долоо хоног тутмын чарт 
 Чарт (2017 он) Оргиламжилт Австрали (ARIA)4 Австри (Ö3 Austria Top 40)19 АНУ Billboard Hot 100 19 АНУ Adult Contemporary (Billboard)29 АНУ Adult Top 40 (Billboard)18 АНУ Dance Club Songs (Billboard)34 АНУ Mainstream Top 40 (Billboard)20 АНУ Alternative Songs (Billboard)9 АНУ Rock Airplay (Billboard)9 АНУ Anglo (Monitor Latino)15 Бельги (Ultratop 50 Flanders)19 Бельги (Ultratop 50 Wallonia)39 Герман (Official German Charts)33 Израил (Media Forest)3 Ирланд (IRMA)17 Исланд (RÚV)1 Испани (PROMUSICAE)13 Итали (FIMI)29 Их Британи (Official Charts Company)20 Канад (Canadian Hot 100)9 Канад CHR/Top 40 (Billboard)19 Канад Hot AC (Billboard)11 Канад Rock (Billboard)24 Латви (Latvijas Top 40)8 Ливан (Lebanese Top 20)18 Нидерланд (Dutch Top 40)31 Нидерланд (Single Top 100)61 Португал (AFP)22 Словак (Rádio Top 100)71 Словак (Singles Digitál Top 100)23 Унгар (Rádiós Top 40)36 Унгар (Single Top 40)20 Франц (SNEP)24 Чех (Rádio Top 100)29 Чех (Singles Digitál Top 100)11 Швед (Sverigetopplistan)58 Швейцар (Schweizer Hitparade)19 Шинэ Зеланд (Recorded Music NZ)1 Шотланд (Official Charts Company)6

 Жилийн эцсийн чарт 
 Чарт (2017 он) Байр Австрали (ARIA)23 АНУ Alternative Songs (Billboard)48 Бельги (Ultratop Flanders)98 Их Британи (Official Charts Company) 88 Канад (Canadian Hot 100)96 Унгар (Stream Top 40)96 Шинэ Зеланд (Recorded Music NZ)23

Year-end charts
 Chart (2017) Position Australia (ARIA) 23 Belgium (Ultratop Flanders) 98 Canada (Canadian Hot 100) 96 Hungary (Stream Top 40) 96 New Zealand (Recorded Music NZ) 23 UK Singles (Official Charts Company) 88 US Alternative Songs (Billboard) 38

 Гэрчилгээнүүд 
 Улс Гэрчилгээ Гэрчилгээний шалгуур Австрали (ARIA) 4× Platinum/4× Платинум 280,000^ АНУ (RIAA)Platinum/Платинум1,000,000‡ Герман (BVMI)Gold/Алт200,000^ Их Британи (BPI) Platinum/Платинум 600,000‡ Итали (FIMI) Platinum/Платинум 50,000‡ Канад (Music Canada) 2× Platinum/2× Платинум 160,000^ Норвеги (IFPI Norway) Gold/Алт 5,000* Шинэ Зеланд (RMNZ) 2× Platinum/2× Платинум 60,000*

Цацагдсан түүх
 Улс Огноо ХэлбэрХувилбар Лабел Холбоос Дэлхий даяар 2017 оны 3-р сарын 2 Дижитал худалдан авалтОригнал Universal Music New Zealand Их БританиContemporary hit радио Virgin EMI Итали Universal АНУ 2017 оны 3-р сарын 7 Топ 40 радиоRhythmic радиоКанад2018 оны 5-р сарын 19 Дижитал худалдан авалтChromeo RemixUniversal Music New Zealand

 Холбоос 

Ангилал:Лордын дуу
Ангилал:Поп дуу
Ангилал:2017 оны дуу